สวัสดีค่ะ สำหรับภาพนี้เราจะพูดคุยเกี่ยวกับเรื่องของสถานการณ์การเดินทาง การขึ้นรถมอเตอร์ไซค์นะคะ มีทั้งหมดสิบหกภาพย่อยๆ ด้วยกันนะคะ

เริ่มจากภาพที่หนึ่ง ภาพที่หนึ่งก็คือเห็นผู้หญิงอยู่คนหนึ่งใช่ไหมคะ มีท่าทางเร่งรีบ มีท่าทางรีบร้อน เขาแบบเดินเร็วมากๆ เดิน เดินแบบเร็วๆ เลย สังเกตจากขา คือว่า ก้าวขายาวๆ ก้าวขายาวมาก เดินเร็ว แล้วก็ทำไมถึงรู้ว่าเร่งรีบ เพราะว่าดูนาฬิกาอยู่ตลอด ผู้หญิงคนนี้ใส่นาฬิกาข้อมืออยู่ที่ข้อมือข้างซ้ายนะคะ แล้วก็เธอยกข้อมือขึ้นมาดูนาฬิกาตลอดเวลาเลยนะ แล้วก็เดินด้วยความเร่งรีบ ก็คือว่า เธอต้องการจะไปที่ไหนสักที่หนึ่งให้เร็วที่สุดนะ ด้วยความรีบร้อนมากๆ พยายามที่จะเดินให้เร็วที่สุด เพื่อไปถึงจุดหมายให้เร็วที่สุด ลักษณะของผู้หญิงคนนี้เป็นยังไง เธอแต่งแบบเรียบร้อยใช่ไหม เป็นเสื้อแขนยาวสีขาวสีฟ้า เสื้อแขนยาวสีฟ้าสีขาวอะ แล้วก็เป็นคอแหลม คอแหลมลงมา แล้วก็ใส่กระโปรงขนาดยาวเท่าหัวเข่านะคะ กระโปรงนี้ก็เป็นแบบยังไง ประมาณสีเทาอะ สีเทานะคะ แล้วก็ใส่รองเท้า เป็นรองเท้าสีดำ เห็นเธอกำลังเดินอยู่ด้วยความเร่งรีบ และที่ด้านข้างแขนอีกข้างหนึ่งเธอสะพายกระเป๋า สะพายกระเป๋าใบใหญ่เลย สีขาวนะคะ สะพายไว้อยู่ที่หัวไหล่ข้างขวา เธอสะพายกระเป๋าสีขาวและกำลังเดินด้วยความเร่งรีบ แล้วก็มองนาฬิกาไปด้วย

ภาพที่สอง ภาพที่สอง เราเห็นสภาพการจราจร เราเห็นรถติด เห็นการจราจรติดขัด เห็นรถติดมากๆ เห็นรถเยอะมากๆ ใช่ไหมคะ ในรูปนี้เราเห็นรถอยู่ประมาณ สี่ ห้า หก เจ็ด แปด เก้า อะเก้าคัน เราเห็นรูปรถเก้าคัน รถเหล่านี้เป็นไงคะ ติดมากๆ ไม่ขยับเลยใช่ไหม คือว่า หรือว่า อาจจะไปได้ช้า คือ รถเคลื่อนตัวได้ช้านะ เรียกว่ารถติด อาจจะติดไฟแดง หรืออาจจะเกิดอุบัติเหตุ หรือว่าอะไรก็ตาม ส่วนใหญ่รถมักจะติดตอนเช้าใช่ไหม ตอนไปทำงาน แล้วก็ตอนเย็นช่วงเลิกงาน ช่วงที่ทุกคนกำลังกลับบ้านอะ คือช่วงเวลาที่ทุกคนกำลังเดินทาง เป็นชั่วโมงเร่งด่วน รถติดนะคะ และเราเห็นสภาพในรูป ก็คือ อยู่บนถนนเส้นหนึ่งใช่ไหม ที่มีอยู่สามเลน เราเห็นรถวิ่งอยู่สามเลน กำลังเดินทางมาในทางเดียวกันนะคะ และด้านข้างที่เราเห็นก็จะเป็นขอบถนนใช่ไหม หรือว่าตรงริมถนน หรือว่าเรียกฟุตบาทไรยังงี้ เราก็จะเห็นผู้หญิงคนเนี้ย วิ่งอยู่บนฟุตบาทใช่ไหมคะ เราเห็นลักษณะการวิ่ง เราเห็นเท้าข้างหนึ่งอยู่ที่พื้น เท้าอีกข้างหนึ่งยกขึ้น แล้วก็มีการเคลื่อนไหวนะ แล้วเราก็เห็นเป็นเงาดำๆ ด้วย ก็แสดงว่าช่วงนี้อาจจะเป็นช่วงกลางคืน ช่วงเย็นแล้ว ช่วงเลิกงานนะคะ ผู้หญิงคนนี้กำลังรีบวิ่งอย่างเร็วที่สุดเลย เพื่อที่จะไปถึงจุดหมายให้เร็วที่สุด ส่วนด้านริมเขาเรียกว่าตรงริมฟุตบาท ถัดไปก็จะเป็นพวก อาจจะเป็นป่า เป็นหญ้า เป็นสนามนะ เราเห็นเป็นต้นไม้ เห็นสีเขียวๆ ก็เห็นเป็นต้นไม้อยู่สองต้นนะ

ภาพที่สาม ภาพที่สาม เราเห็นอะไรคะ เราเห็นผู้หญิงเดินมาเจอผู้ชายคนหนึ่งใช่ไหม ผู้หญิงคนเดิมคนนี้แหละ เดินมาเจอผู้ชายคนหนึ่ง ซึ่งผู้ชายคนนี้ยืนอยู่ที่วินมอเตอร์ไซค์ เขาเรียกเป็นวินมอเตอร์ไซค์ใช่ไหมคะ ที่วินมอเตอร์ไซค์เนี่ย เห็นอะไรบ้าง ก็จะเห็นเป็น เขาเรียกว่า เป็นที่พักวินอย่างง่ายๆ นะ ก็จะมีหลังคา ที่ทำหลังคาไว้สำหรับกันแดดกันฝน ทำไว้ที่พัก นั่งพัก นั่งรอลูกค้าที่วินมอเตอร์ไซค์นะคะ ก็หลังคา ก็จะเป็นหลังคาแบบง่ายๆ ใช่ไหม เป็นสีน้ำตาลสีขาว สีน้ำตาลสีขาว สลับน้ำตาลขาว อาจจะเป็นหลังคาสังกะสี รู้จักไหม หลังคาสังกะสี แล้วก็มีเสา เสาต้นเล็กๆ บางๆ ใช่ไหม ดูแล้วไม่แข็งแรงหรอก ก็ แต่ก็เป็นที่พัก ที่พักผ่อนของคนขับวินมอเตอร์ไซค์นะ สำหรับรอลูกค้า สำหรับจอดรถ สำหรับนั่งพักนะคะ ที่วินนี้เราเห็นรถมอเตอร์ไซค์อยู่สองคันจอดรออยู่สองคันใช่ไหม คันแรกก็เห็นอยู่เต็มคันเลย เป็นสีส้ม อีกคันหนึ่งเราเห็นแค่ครึ่งหนึ่งนะคะ ที่วินมอเตอร์ไซค์เห็นผู้ชายคนหนึ่ง ที่กำลังยืนพิงรถมอเตอร์ไซค์อยู่ ยืนรอลูกค้า เขากำลังยืนรอลูกค้า คนนี้ก็ทำอาชีพเป็นอะไรคะ เป็นคนขับวินใช่ไหม เขาเป็นคนขับวินมอเตอร์ไซค์ เขากำลังยืนรอลูกค้าอยู่ เขากำลังยืนกอดอก เอามือทั้งสองข้างมากอดที่อกนะ ส่วนขาเขาก็คือไขว้สลับกัน เขายืนไขว้ขาอะ ไขว้ขา พูดยากนิดหนึ่ง ยืนไขว้ขาสลับกัน แล้วก็ยืนพิงอยู่ที่มอเตอร์ไซค์นะคะ ที่มอเตอร์ไซค์เราก็จะเห็นมีหมวกกันน็อกวางอยู่นะที่เบาะ เบาะคนนั่งเห็นไหมคะ เบาะคนนั่ง จะเห็นหมวกกันน็อกสีเหลืองวางอยู่ แล้วก็ส่วนที่แฮนด์มอเตอร์ไซค์ ก็จะเห็นหมวกกันน็อกอีกอันหนึ่งแขวนไว้อยู่ ค่ะ

ภาพที่สี่ค่ะ ก็เห็นผู้หญิงคนหนึ่ง แล้วก็ผู้ชายคนหนึ่งใช่ไหม ผู้หญิงคนเมื่อกี้ ที่กำลังเร่งรีบ ต้องการที่จะเดินทางให้เร็วที่สุด แล้วรถก็ติดด้วย จึงอยากจะใช้บริการวินมอเตอร์ไซค์นะ เขาก็มาคุยกับพี่วินมอเตอร์ไซค์คนนี้ใช่ไหมคะ ก็เดินมา แล้วเขาก็ทำท่าชี้นะ ผู้หญิงคนนี้ทำท่าเอามือ มือซ้ายเนี้ยชี้ เหมือนกับอาจจะถามทางด้วย แล้วก็อาจจะถามว่า รู้จักร้านอาหารร้านหนึ่งไหม อยากจะไปหาเพื่อน บอกว่า รู้จักร้านอาหารร้านนี้ไหมคะ ต้องการจะไปร้านนี้ใช่ไหม แล้ววินมอไซค์ก็ พี่วินมอไซค์ก็ยังไง ยืนกอดอกอยู่ ใส่เสื้อยืดแขนสั้น ยืนกอดอกอยู่ แล้วก็ฟัง แล้วก็ กำลังคิดอยู่ใช่ไหมว่า รู้จักไหมไรยังงี้นะ ในภาพนี้เราก็จะเห็นผู้หญิงกำลังพูดอยู่ใช่ไหมว่า เออ เช่น รู้จักร้านอาหารร้านนี้ไหม โอเค

หลังจากนั้นภาพที่ห้าใช่ไหมคะ ภาพที่ห้า ก็ผู้หญิงคนเดิมแล้วก็ผู้ชายคนเดิม คราวนี้เราก็เห็นผู้ชายเริ่มพูดแล้ว ผู้ชายก็เริ่มพูด บอกว่า รู้จัก รู้จัก แล้วก็ผู้หญิงก็อาจจะถามว่า ราคาเท่าไหร่น่ะ ก่อนจะเดินทางใช่ไหม ต้องถามก่อนว่าราคาเท่าไหร่ เพราะว่าเดี๋ยวพอไปลงแล้ว เราคิดว่าราคาถูก แต่ว่าปลายทางนั้นเราจ่ายแพงนะ เดี๋ยวจะทะเลาะกัน ก็ผู้ชายจะบอก ห้าสิบบาท รู้จักครับ โอเค จะไปร้านอาหารร้านนี้ใช่ไหม ห้าสิบบาท ผู้หญิงก็ อ้อ ดีใจ ใช่ไหม เพราะว่ามีคนไปส่งแล้ว ดีใจ จะได้รีบไปนะ เขาก็ยิ้ม เขาก็ยิ้ม ผู้หญิงคนนี้ก็ยิ้ม ส่วนผู้ชายก็ยิ้มเหมือนกันใช่ไหม มีลูกค้า

ภาพที่หกนะคะ ภาพที่หกก็เป็นภาพผู้หญิงแล้วก็ผู้ชายใช่ไหมคะ ผู้หญิงคนหนึ่งแล้วก็ผู้ชายคนหนึ่ง ผู้หญิงคนนี้มีท่าทางไม่พอใจใช่ไหมคะ ไม่พอใจ ยกมือซ้ายขึ้นมาแล้วทำแบบว่า ส่ายมือไปมานะ ส่ายมือไปมา ก็คือแบบว่า ไม่เอา เหมือนทำท่าแบบไม่เอา ไม่เอา ไม่เอานะ ผู้หญิงคนนี้เขาไม่ต้องการอะไรอะ ดูที่ผู้ชายก่อน ดูที่ผู้ชาย ก็คือว่า ผู้ชาย เขา ลักษณะ เขาเตรียมใส่หมวกเรียบร้อยแล้ว ใส่หมวกกันน็อกใช่ไหม แต่ว่าเขาเปิด เปิดตรงหน้า เขาเรียกว่าตรงหน้าหมวกกันน็อกอะ เปิดขึ้นมา เพราะว่ามันจะมีช่องใช่ไหมคะ สำหรับเปิดและปิดได้เวลาที่แบบ ถ้าเราขี่มอเตอร์ไซค์ เราก็ปิดลง กันลมเข้านะ แต่ถ้าเวลาจะพูดกับคนหรือไรยังงี้ใช่ไหมให้เห็นหน้า เราก็เปิดตรงหมวกขึ้นนะคะ เปิดขึ้นมา แล้วก็ในมือของผู้ชายคนเนี้ย ก็จะยื่นหมวกกันน็อกสีส้มให้กับผู้หญิงคนนี้ใส่ใช่ไหม เพื่อความปลอดภัยถูกต้องไหมคะ แต่ดูหมวกแล้วไม่ค่อยปลอดภัยเท่าไหร่ เพราะว่ามันดูคุณภาพไม่ค่อยดีเลยใช่ไหม หมวกเล็กๆ เขาก็จะยื่นหมวกกันน็อกอันนี้ให้ผู้หญิงใส่ แต่ว่าผู้หญิงบอก ไม่เอา ไม่เอานะคะ ผู้หญิงบอกไม่เอาค่ะ ไม่เอา ไม่อยากใส่ เดี๋ยวผมเสียนะ เพิ่งไปทำผมมา เพิ่งไปตัดผมใหม่มาเห็นไหมคะ ผมสั้น[นี้] ผมสั้น อาจจะคิดว่า โอเค ผมสวย ผมสั้น ไม่อยากสระผมใหม่ ไม่อยากใส่นะ เดี๋ยวผมเสียทรง หรืออาจจะคิดว่าหมวกสกปรกก็ได้ใช่ไหม ไม่ชอบ ไม่อยากใส่ก็ได้ ก็ปฏิเสธไม่ใส่หมวกกันน็อกนะคะ

ภาพที่เจ็ด เห็นอะไรเอ๋ย ภาพที่เจ็ด ก็เห็นภาพที่ผู้หญิงคนนี้นะ ก็ขึ้นไปนั่งบนมอเตอร์ไซค์แล้ว แล้วก็ผู้ชายคนขับวินมอเตอร์ไซค์ก็ขับออกมาแล้ว ขับออกมาจากวินแล้วนะคะ อันนี้เป็นภาพเคลื่อนไหวใช่ไหม เขาได้ออกมาแล้วนะคะ ก็จะเห็นท่าการนั่งของผู้หญิง ผู้หญิงคนนี้นั่งยังไง นั่งหันข้างให้มอเตอร์ไซค์ใช่ไหม ดูแล้วไม่ค่อยคุ้นตาใช่ไหมคะ แต่ว่าเราที่เมืองไทยนี้ เราก็จะนั่งกันยังงี้นะคะ นั่งหันข้างให้มอเตอร์ไซค์ ก็เพราะว่า อาจจะสาเหตุเพราะว่า ผู้หญิง เขาใส่กระโปรงใช่ไหม ใส่กระโปรง แล้วก็ถ้านั่งคร่อมมอเตอร์ไซค์อาจจะไม่ถนัด นั่งคร่อมก็คือว่า เอา เขาเรียกว่าอะไรอะ นั่งแบบปกติ แบบที่ผู้ชายนั่งอะนะคะ นั่งคร่อมมอเตอร์ไซค์ อาจจะคิดว่าไม่ถนัด ไม่สะดวก เพราะว่าใส่กระโปรงก็เลยนั่งหันข้างให้มอเตอร์ไซค์นะคะ แล้วก็ที่มือของเขาเนี่ย ก็จับ จับกระเป๋าไว้อยู่ใช่ไหม นั่งหันข้างแล้วก็จับกระเป๋าไว้อยู่ แล้วผู้หญิงคนนี้เนี่ย ก็ไม่ใส่หมวกกันน็อกด้วยนะคะ ก็จริงๆ แล้วคือผิดกฎหมายนะคะ ก็เพื่อความปลอดภัยก็ควรที่จะต้องใส่หมวกกันน็อกด้วย แต่ว่าภาพแบบนี้เห็นทั่วไป เห็นได้ทั่วไป ส่วนผู้ชายนะคะ ผู้ชายก็ใส่หมวกกันน็อกเรียบร้อยนะคะ หมวกกันน็อกสีเหลือง แล้วก็มีไอกระจก เขาเรียกว่าที่เปิดหน้าหมวกกันน็อกสีดำเนี่ย ปิดลงมาใช่ไหม เพื่อกันลม เพราะว่าเขากำลังขับ กำลังขี่มอเตอร์ไซค์อยู่นั้นเองนะคะ มอเตอร์ไซค์นี้มีสีส้ม เราก็จะเห็นล้อสีดำสองล้อ เห็นชัดเจน เราเห็นภาพด้านข้างของภาพนะคะ เป็นภาพที่กำลังขี่มอเตอร์ไซค์ไปบนถนน

ภาพที่แปดนะคะ ภาพที่แปด เราก็จะเห็นเหมือนเดิมนะคะ ก็คือเป็นรูปรถที่อยู่บนถนน ภาพนี้เราเห็นรถอยู่กี่คัน สอง สาม สี่ ห้า หก เจ็ด แปดนะใช่ไหม มีแปดคัน เห็นคันเล็กๆ ที่มุม เห็นแปดคันนะคะ เป็นภาพที่รถก็เคลื่อนตัวไปได้นะคะ แต่ว่าก็ยัง เขาเรียกว่าอะไร ก็ยังแน่นอยู่ มีรถจำนวนมาก อยู่เยอะอะ มีรถอยู่เยอะบนถนนอยู่ใช่ไหม มอเตอร์ไซค์นี้ก็ความ เขาเรียกว่าประโยชน์ของมอเตอร์ไซค์ คือสามารถขับซิกแซ็กได้ใช่ไหมคะ สามารถขับซิกแซ็กได้ตลอดทาง ทำให้เขาเรียกว่าประหยัดเวลาเดินทางไปได้เยอะเลยใช่ไหม เพราะว่ามีลักษณะเล็กกว่ารถเก๋งใช่ไหมคะ ก็ในภาพเราก็จะเห็นรถ รถเก๋งที่กำลังติดอยู่บนท้องถนนใช่ไหมคะ แล้วก็มอเตอร์ไซค์คันนี้เนี่ย มาจากข้างหลังเลย แล้วก็ซิกแซ็กมาใช่ไหมคะ ขับซิกแซ็กมาตรงกลาง แล้วก็ซิกไปทาง มาจากทาง เอาใหม่นะคะ เริ่มจาก มาจากด้านหลังแล้วใช่ไหมคะ แล้วก็มาทางซ้าย แล้วเถิบมาทางขวา แล้วก็กำลังจะขับตรงไปนะคะ

ภาพที่เก้าอะ ภาพที่เก้า ก็ เห็นภาพผู้หญิงคนหนึ่งแล้วก็ผู้ชายหนึ่งคนเนี้ย คนเดิมนี้แหละ ที่นั่งมอเตอร์ไซค์มานะคะ ผู้หญิงก็ทำมือชี้นะ ชี้ประมาณบอกว่า โอเค ลงตรงนี้แหละ นะ ลงตรงนี้ เดี๋ยวจอดข้างหน้าเลย จอดข้างหน้าเลยนะ เดี๋ยวลงตรงนี้แหละ ผู้หญิงก็นั่งข้างเหมือนเดิมเราเห็นไหมคะ นั่งหันข้างเหมือนเดิม แล้วก็เอามือจับกระเป๋าไว้อยู่ มอเตอร์ไซค์ก็มองทางใช่ไหม กำลังขี่มอเตอร์ไซค์แล้วก็มองทาง แล้วก็จะชะลอความเร็ว เพราะว่าผู้หญิงบอกว่า โอเค จอดตรงนี้แหละ หยุดตรงนี้แหละ จอดข้างหน้านี้แหละพี่

ภาพที่สิบค่ะ ภาพที่สิบ ก็ มอเตอร์ไซค์เป็นยังไงคะ จอดแล้วที่ริมถนนใช่ไหมคะ ลูกศร จอดเข้าข้างริมฟุตบาท ข้างริมถนนนะคะ ลักษณะเป็นยังไงในรูปนี้ อธิบายซ้ำอีกครั้งหนึ่งนะคะ ผู้หญิงนั่งอยู่บนมอเตอร์ไซค์ บนเบาะใช่ไหม เบาะคนนั่ง นั่งอยู่บนมอเตอร์ไซค์ แล้วก็เอามือจับกระเป๋าตัวเองไว้อยู่นะ นั่งหันข้างให้มอเตอร์ไซค์นะคะ แล้วก็ผู้ชายที่เป็นคนขับวินมอเตอร์ไซค์นะ ก็จอดรถมอเตอร์ไซค์แล้วนะ แล้วก็เขาเป็นยังคะ ใส่เสื้อ ใส่เสื้อยืดแขนสั้นใช่ไหม แล้วก็มีกางเกงขายาว แล้วก็เขาใส่รองเท้าแตะนะคะ แล้วเขาก็จอด เขาเบรกแล้ว เขาจอด เขาเอาขามายันไว้ที่พื้นนะคะ เพราะว่ามอเตอร์ไซค์เนี่ย หนักใช่ไหม ต้องมีขาช่วย ขาช่วยยันไว้ที่พื้นนะ เป็นเหมือนกับว่าช่วยจอดอะ ช่วยจอดนะคะ เขาก็เอาขาวางข้างหนึ่งวางไว้ที่พื้นนะคะ เป็นการช่วยมอเตอร์ไซค์จอด ช่วยทรงตัวมอเตอร์ไซค์

ภาพที่สิบเอ็ด โอเค ภาพที่สิบเอ็ดก็ ก็จะเห็นภาพผู้หญิงคนนี้ ก็ลงมาจากมอเตอร์ไซค์แล้วนะคะ เขาก็ลงมาเลย ก็นั่งหันข้าง เป็นยังไงคะ ก็ทำให้ลงมอเตอร์ไซค์ง่ายใช่ไหม ผู้หญิงคนนี้นั่งหันข้าง ก็เลยลงมอเตอร์ไซค์ง่าย ลงมาทีเดียวแป๊บเดียวเลยนะคะ แล้วก็ผู้ชายที่ขับวินมอเตอร์ไซค์ ก็เปิด เขาเรียกเปิดหน้าหมวกกันน็อกขึ้นมานะคะ เปิดขึ้นมา แล้วก็หันมาดูว่า โอเค ผู้โดยสารหรือผู้หญิงคนเนี้ย ที่เป็นผู้โดยสาร ลงจากมอเตอร์ไซค์เรียบร้อยแล้ว

ภาพที่สิบสอง ภาพที่สิบสอง เห็นอะไรคะ เห็นผู้หญิงคนนี้นะคะ กำลังที่สะพายกระเป๋าอยู่นะ สะพายกระเป๋าใบใหญ่ๆ กระเป๋าสีขาว เขากำลังล้วงใช่ไหม ล้วงหยิบเอากระเป๋าตังค์จากในกระเป๋า เขาล้วงหยิบเอากระเป๋าตังค์จากในกระเป๋านะ เป็นกระเป๋าตังค์สีส้ม หยิบขึ้นมานะคะ แล้วก็วินมอเตอร์ไซค์ก็นั่งรอ นั่งรออยู่บนรถมอเตอร์ไซค์นั้นแหละ แล้วก็เปิด เปิดหน้าหมวกกันน็อกขึ้นมาด้วยนะ อาจจะแบบว่า ที่ตกลงกันไว้ห้าสิบบาทใช่ไหม ผู้หญิงคนนี้ก็เตรียมที่จะจ่ายเงิน

ภาพที่สิบสาม ภาพที่สิบสามก็เห็นอะไรคะ ผู้หญิงคนนี้ยื่นเงินให้ใช่ไหม ยื่นเงินให้กับคนขับวินมอเตอร์ไซค์นะคะ ก็เขาก็พูดคุยกันว่า อะค่ะ นี่ค่ะพี่ ห้าสิบบาท แล้วคนขับก็รับเงินไว้ใช่ไหมคะ รับเงินไว้ แต่ว่าจริงๆ แล้ว ผู้หญิงคนนี้อาจจะยื่นให้ไปหกสิบบาทน่ะ ไม่พอดีนะคะ เช่น ให้แบงค์ยี่สิบ แบงค์ยี่สิบสามใบนะ เป็นสีเขียวๆ ส่งให้ไปหกสิบบาทนะ แล้วก็คนขับก็รับมา

ภาพที่ต่อมา ภาพที่สิบสี่ใช่ไหมคะ ภาพที่สิบสี่เราก็จะเห็นคนขับเนี่ย คืนเงินให้ ทอนเงินให้ใช่ไหมคะ เพราะว่าผู้หญิงคนนี้ยื่นมาให้หกสิบบาทน่ะ เขาไม่มี เขามีเงินไม่พอดี เขายื่นมาให้หกสิบบาท คนขับก็ทอนเงินให้อีกสิบบาท เป็นเงินเหรียญนะคะ เอาใส่ในมือของผู้หญิงคนนั้นนะคะ ก็คนขับรับเงินไปแล้วก็ทอนเงินเหรียญกลับไปอีกสิบบาท

ภาพที่สิบห้านะคะ ภาพที่สิบห้า ก็จะเห็นมอเตอร์ไซค์ใช่ไหม มอเตอร์ไซค์ ก็ เขาเรียกว่ากลับแล้ว หันหลังกลับ เขาเรียกขี่กลับมาอีกข้างหนึ่ง กลับมาในเลนของตัวเองใช่ไหมคะ ก็คือกลับรถ กลับรถมอเตอร์ไซค์ กลับมาเพื่อที่จะกลับไปที่วินมอเตอร์ไซค์เหมือนเดิม เพื่อที่จะรับลูกค้าคนใหม่ต่อไปนะคะ ส่วนผู้หญิงคนนั้นก็ลงที่ฟุตบาทใช่ไหมคะ ที่มอเตอร์ไซค์จอดส่ง แล้วก็ ยังไงคะ รีบเดินไปเลย แล้วก็ยังคงมองนาฬิกาเหมือนเดิม ผู้หญิงก็มองนาฬิกาเหมือนเดิม แล้วก็รีบเดินไปเหมือนเดิมนะคะ

ภาพที่สิบหก ภาพสุดท้าย ยังไงคะ ผู้หญิงคนนี้ก็มาถึงที่จุดหมายปลายทางแล้ว เป็นร้านอาหาร เขานัดเพื่อนเอาไว้ เขานัดเพื่อนผู้ชายคนหนึ่งไว้ที่ร้านอาหาร ทั้งสองคนเจอกัน ดีใจมากๆ เจอกัน แล้วก็ยกมือ อ้า สวัสดี เป็นยังไงบ้าง สบายดีไหม มาแล้วหรอ อะไรยังงี้ใช่ไหม พูดไรก็ได้ มาช้าจัง อะไรยังงี้ก็พูดได้ใช่ไหม เพราะว่าผู้หญิงคนนี้ดูท่าทางแล้วจะมาสายใช่ไหมคะ เขาก็เดินเข้ามาจากที่ประตูร้านนะ มาจากประตูร้านที่ร้านอาหาร แล้วก็มาหาเพื่อนของเขาที่เป็นผู้ชาย ที่กำลังนั่งกินกาแฟรออยู่ที่ร้านอาหารนะ ยังไม่ได้กินอาหารใช่ไหม เพราะว่านั่งรอเพื่อนอยู่ เพื่อนยังไม่มาสักที ก็เลยกินกาแฟรอไปก่อน นั่งอยู่ที่ร้านกาแฟ กินกาแฟรอไปก่อนนะคะ ในภาพเราเห็นอะไรคะ เห็นเป็นเหมือนร้าน ร้านอาหารนะ หรือจะเป็นร้านกาแฟก็ได้นะ มีกรอบรูปที่ประดับอยู่นะ เราเห็นกรอบรูปอยู่สามรูปนะคะ มีกรอบรูปอยู่ด้านซ้ายหนึ่งรูปนะ เป็นกรอบสีแดงๆ แล้วก็ด้านขวาก็เป็นกรอบรูปแบบแนวนอนยาวนะ สี่เหลี่ยมแนวนอนยาวๆ แขวนอยู่อันหนึ่ง แล้วก็มีสี่เหลี่ยมอันเล็กๆ แขวนอยู่อีกอันหนึ่งนะคะ ลักษณะประตูก็เป็นประตูทั่วไป แต่ว่ามีโค้งประตูเป็นสี่เหลี่ยม แต่ว่าประดับลายโค้งอยู่ด้านบนนะคะ ผู้หญิงคนนี้ก็เดินเข้ามา โบกมือ เข้ามาหาเพื่อนนะคะ ในร้านนี้เราก็เห็นโต๊ะกลมใช่ไหมอยู่สองตัว แล้วก็ผู้ชายก็นั่งอยู่โต๊ะกลมตัวหนึ่งนะ แล้วก็พร้อมกับถ้วยกาแฟ แก้วกาแฟ แล้วก็นั่งอยู่ที่เก้าอี้สีแดงนะหรือสีส้มเนี่ย นั่งรอเพื่อนอยู่ แล้วก็ดีใจที่เพื่อนผู้หญิงของเขาได้มาถึงแล้วนะคะ

ก็สำหรับภาพนี้ก็อธิบายเกี่ยวกับรถติดนะคะ การเดินทางด้วยรถมอเตอร์ไซค์นะคะ ในช่วงชั่วโมงเร่งด่วนนะคะ ก็ต้องเผื่อเวลาไว้ใช่ไหม เวลาที่จะเดินทางไปไหนก็ต้องเผื่อเวลาไว้ จะได้เดินทางไปให้ทันเวลาตามที่นัดหมายไว้นะคะ สำหรับภาพนี้ก็มีเท่านี้ แล้วพบกันใหม่นะคะ โอกาสต่อไปในภาพต่อๆ ไป ภาพหน้านะคะ สวัสดีค่ะ